ai4bharat/Pralekha huggingface dataset:
ஜல்சக்தி அமைச்சகம்
ஒடிசாவில் ஜல் ஜீவன் மிஷனின் கீழ் மந்த கதியில் வேலைகள் நடைபெறுவதாக மத்திய நீர்வளத்துறை அமைச்சர் முதல்வருக்கு கடிதம்.
ஒடிசா முதல்வருக்கு, மத்திய நீர்வளத்துறை அமைச்சர் திரு. கஜேந்திர சிங் ஷேகாவத் ஒரு கடிதமெழுதி ஜல் ஜீவன் மிஷனின்  முக்கியத்துவத்தை வலியுறுத்தியுள்ளதுடன், இந்தத் திட்ட்த்தை விரைவாக செயல்படுத்தவும் வலியுறுத்தினார். 2024க்குள் ஒவ்வொரு கிராமப்புற வீடுகளுக்கும் பாதுகாப்பான குடிநீரை வழங்குவதன் மூலம் கிராமப்புற மக்களின் வாழ்க்கையை மேம்படுத்துவதை நோக்கமாகக் கொண்ட ஜே.ஜே.எம்- திட்த்தை நிறைவேற்ற மாநில அரசுக்கு அனைத்து ஆதரவையும் வழங்குவதற்கான மத்திய அரசின் உறுதிப்பாட்டை அவரது கடிதம் எதிரொலித்தது.
மத்திய அமைச்சர் தனது கடிதத்தில் இலக்கு குறைபாடுகள் மற்றும் மாநிலத்தின் நிதி போதுமான அளவு பயன்படுத்தப்படவில்லை என்பதை எடுத்துரைத்தார். 2019-20ஆம் ஆண்டில், 15.61 லட்சம் என்ற இலக்கை எட்டாமல், மாநிலத்தில் 4.37 லட்சம்  குடும்பங்களுக்கு மட்டுமே குழாய் இணைப்பு வழங்கப்பட்டது. இந்தப் பின்னடைவு, நிதியை குறைந்த அளவில் பயன்படுத்த வழி வகுத்தது. ஒடிசாவுக்கு 2019-20இல் 364.74 கோடி ரூபாய் ஒதுக்கீடு செய்யப்பட்டது, அதில் மாநிலத்திற்கு 275.02 கோடியை மட்டுமே பயன்படுத்த முடியும். மாநிலத்தால் நிதியை முழுமையாகப் பயன்படுத்த முடியவில்லை என்பதால், உடன் முன்னேற்றத்தை விரைவுபடுத்துவதற்கும், நிதிப் பயன்பாட்டை மேம்படுத்துவதற்கும் நீர் வழங்கல் திட்டங்களுக்கான திட்டமிடல் மற்றும் செயல்படுத்தும் மூலதனத்தை மறுபரிசீலனை செய்யுமாறு மத்திய அமைச்சர் கேட்டுக் கொண்டார். இந்த பணிக்காக, வழங்கப்பட்ட குடிநீர் இணைப்புக் குழாய் செயல் திட்ட  வெளியீடு மூலம் கிடைக்கக் கூடிய மத்திய மற்றும் பொருந்தக் கூடிய மாநிலப் பங்கின் பயன்பாடு ஆகியவற்றின் அடிப்படையில் மாநிலங்களுக்கு நிதி வழங்கப்படுகிறது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தமிழகத்தில் 44,817 மின்சார வாகனங்கள் பயன்பாட்டில் உள்ளன
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
இந்தியாவில் மின்சாரம்/கலப்பின வாகனங்கள் பயன்பாட்டை ஊக்குவிக்கும் வகையில் ஃபேம் இந்தியா என்ற திட்டத்தை கனரக தொழில்துறை அமைச்சகம், 2015-ம் ஆண்டில் உருவாக்கியது.
தற்போது, ஃபேம் இந்தியா திட்டத்தின் இரண்டாம் கட்டம், ஏப்ரல் 01 , 2019 முதல் 5 ஆண்டுகளுக்கு ரூ 10,000 கோடி மொத்த மதிப்பீட்டில் செயல்படுத்தப்பட்டு வருகிறது.
மின்சார வாகனங்களுக்கான ஜிஎஸ்டி 12%-லிருந்து 5% ஆக குறைக்கப்பட்டுள்ளது; மின்சார வாகனங்களுக்கான மின்னேற்றிகள்/சார்ஜிங் நிலையங்கள் மீதான ஜிஎஸ்டி 18%-லிருந்து 5% ஆக குறைக்கப்பட்டுள்ளது.
தமிழ்நாட்டில் 44,817 மின்சார வாகனங்களும், புதுச்சேரியில் 1,386 மின்சார வாகனங்களும் பயன்பாட்டில் உள்ளன. நாடு முழுவதும் மொத்தம் 870,141 மின்சார வாகனங்கள் பயன்பாட்டில் உள்ளன.
2019 முதல் 5 ஆண்டுகளுக்கு ரூ 10,000 கோடி மொத்த மதிப்பீட்டில் செயல்படுத்தப்பட்டு வருகிறது.
மின்சார வாகனங்களுக்கான ஜிஎஸ்டி 12%-லிருந்து 5% ஆக குறைக்கப்பட்டுள்ளது; மின்சார வாகனங்களுக்கான மின்னேற்றிகள்/சார்ஜிங் நிலையங்கள் மீதான ஜிஎஸ்டி 18%-லிருந்து 5% ஆக குறைக்கப்பட்டுள்ளது.
தமிழ்நாட்டில் 44,817 மின்சார வாகனங்களும், புதுச்சேரியில் 1,386 மின்சார வாகனங்களும் பயன்பாட்டில் உள்ளன. நாடு முழுவதும் மொத்தம் 870,141 மின்சார வாகனங்கள் பயன்பாட்டில் உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779233
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் செயலியில் ரேடியோ நேரடி நிகழ்ச்சியின் உலகளாவிய தரவரிசை: கொரியாவில் எப்.எம் ரெயின்போ மற்றும் எப்.எம் கோல்டு பிரபலம்
இந்தியா தவிர உலகளாவிய தரவரிசை பட்டியலில் முக்கிய மாற்றமாக எப்.எம் ரெயின்போ மும்பை, ரெயின்போ கன்னடா காமன்பிலு மற்றும் அஸ்மிதா மும்பை ஆகியவை முதல் 10 இடங்களில் வந்துள்ளன. இதனால் ஏஐஆர் நியூஸ் 247, ஏஐஆர் திரிச்சூர் மற்றும் ஏஐஆர் கொச்சி எப்.எம் ரெயின்போ ஆகிய சேனல்கள் பின்னுக்கு சென்றுள்ளன.
உலக நாடுகள் வரிசையில் முதல் 10 இடத்துக்குள் சவுதி அரேபியா நுழைந்துள்ளது.
அகில இந்திய வானொலி நிகழ்ச்சியில் மராத்தி சேவையான ஏஐஆர் அஸ்மிதா மும்பை, ஐரோப்பிய நாடுகளில் பிரபலம் அடைந்துள்ளது. எப்எம் ரெயின்போ தில்லி, எப்.எம். கோல்டு தில்லி ஆகியவற்றுக்கு கொரியாவில் குறிப்பிடத்தக்க அளவில் நேயர்கள் உள்ளனர்.
பிரச்சார் பாரதியின் அதிகாரப்பூர்வ செயலியான நியூஸ் ஆன் ஏர்-ல் 240-க்கும் மேற்பட்ட ரேடியோ சேவைகள் நேரடியாக ஒலிபரப்பப்படுகின்றன என்பது குறிப்பிடத்தக்கது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755728
மனித வள மேம்பாட்டு அமைச்சகம்
கல்வித் துறையை மேம்படுத்த பல்வேறு நடவடிக்கைகளை அறிவித்த மத்திய நிதி அமைச்சர்.
கல்வித் துறைக்கு முன்னுரிமை அளித்ததற்காக பிரதமர் திரு. நரேந்திர மோடிக்கு மத்திய மனித வள மேம்பாடு அமைச்சர் திரு ரமேஷ் பொக்ரியால் நிஷாங்க் நன்றி தெரிவித்தார். இந்த நடவடிக்கைகளுக்காக மத்திய நிதி அமைச்சருக்கும் நன்றி தெரிவித்த அவர், கல்வி அமைப்பை மாற்றி நாட்டிலுள்ள மாணவர்களின் முழுமையான வளர்ச்சிக்கு அவை வழி வகுக்கும் என்று நம்பிக்கை தெரிவித்தார்.
நாட்டின் தொலைதூரப் பகுதிகளில் உள்ள மாணவர்களையும் தரமான பாடத் திட்டங்கள் சென்றடவதை "ஒரே நாடு, ஒரே டிஜிட்டல் தளம்" மற்றும் "ஒரே வகுப்பு ஒரே அலைவரிசை" ஆகியவை உறுதி செய்யும் என்று திரு பொக்ரியால் கூறினார். இத்தகைய நடவடிக்கைகள் கல்வியின் வீச்சையும், சமநிலையையும் அதிகப்படுத்தி, வரும் காலங்களில் மொத்த சேர்க்கை விகிதத்தை அதிகரிக்கும் என்று அவர் கூறினார். திவ்யங்க் எனப்படும் மாற்றுத் திறனுள்ள குழந்தைகளுக்கு உரிய முக்கியத்துவம் தரப்படுவதாகக் கூறிய அவர், புதிய இந்தியாவை உருவாக்குவதற்கு ஒரு புதிய முன்னுதாரணத்தை இந்த நடவடிக்கைகள் தரும் என்று தெரிவித்தார்.
இந்த திசையில் கீழ்கண்டவை உள்ளிட்ட உடனடி நடவடிக்கைகளை மத்திய நிதி அமைச்சர் அறிவித்தார்:
1. டிஜிட்டல்/இணையம்/காற்றில் வரும் கல்வி உள்ளிட்ட அனைத்து முயற்சிகளையும் ஒன்று சேர்க்கும் வண்ணம் பிரதமர் மின்-கல்வி  என்னும் ஒருங்கிணைந்த நடவடிக்கை அறிமுகப்படுத்தப்படும்.
2. தற்போதைய உலகப் பெருந்தொற்று காலத்தில், மனநலனுக்கும், உணர்ச்சிகள் நலனுக்கும் மாணவர்கள், ஆசிரியர்கள் மற்றும் குடும்பங்களுக்கு உளவியல்-சமூக ஆதரவை அளிப்பது அவசியம். இணையதளம், கட்டணம் இல்லாத் தொலைபேசி எண், மனநல ஆலோசனை அளிப்பவர்களின் தேசிய விவரப்புத்தகம், உரையாடல் தளம் ஆகியவற்றின் மூலம் அத்தகைய ஆதரவை அளிக்க மனோதர்ப்பன் என்னும் திட்டம் தொடங்கப்படுகிறது.
3. திறந்தவெளி, தொலைதூர மற்றும் இணையக் கல்வி ஒழுங்குமுறைக் கட்டமைப்பு மூலம் உயர் கல்வியில் மின்-கற்றலை அரசு விரிவுபடுத்துகிறது. சிறந்த 100 பல்கலைகழகங்கள் இணைய வகுப்புகளைத் தொடங்கும்.
4. கற்றல் வெளிப்பாடுகள் மீது மாணவர்கள் கவனம் செலுத்தும் வகையில், அனுபவப்பூர்வமான மற்றும் மகிழ்சிகரமான கற்றலை, திறனாய்வு சிந்தனை, படைப்பாற்றல் மற்றும் தொடர்புத் திறனோடு வழங்குவதை ஊக்குவிக்க வேண்டிய தேவை இருக்கிறது. இந்திய நெறிமுறைகளின் வேர்களோடு, உலகளாவிய திறன் தேவைகளையும் உள்ளடக்கியதாக பாடத்திட்டங்கள் இருக்க வேண்டும். எனவே, மாணவர்களையும், வருங்கால ஆசிரியர்களையும் சர்வதேசத் தரநிலைகளுக்கு ஏற்பத் தயார்படுத்தும் வகையில், பள்ளிக் கல்வி, ஆசிரியர் கல்வி மற்றும் ஆரம்ப குழந்தைப் பருவக் கட்டத்துக்கு, தேசிய பாடத்திட்டம் மற்றும் கற்பித்தல் கட்டமைப்பு ஒன்றை உருவாக்கத் திட்டமிடப்பட்டுள்ளது.
5. நாட்டில் உள்ள ஒவ்வொரு குழந்தையும் அடிப்படைக் கல்வி மற்றும் எண்ணறிவைக் கட்டாயம் பெறுவதை உறுதி செய்வதற்காக, தேசிய அடிப்படைக் கல்வி மற்றும் எண்ணறிவு இயக்கம் அறிமுகப்படுத்தப்படும். மூன்று முதல் 11 வயது வரை உள்ள சுமார் நான்கு கோடி குழந்தைகளின் கல்வித் தேவைகளை இந்த இயக்கம் பூர்த்தி செய்யும்.
(Visitor Counter : 588
மின்னணு மற்றும் தகவல் தொழில்நுட்பம்
புனேவில் நாளை நடைபெறும் 9-வது வேலைவாய்ப்பு விழாவில் அமைச்சர் ராஜீவ் சந்திரசேகர் பங்கேற்கிறார்.
புனேவில் நாளை நடைபெறும் 9-வது வேலைவாய்ப்பு விழாவில் மத்திய திறன் மேம்பாடு மற்றும் தொழில்முனைவோர், மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர் பங்கேற்க உள்ளார்.
புதிதாகப் பணியில் சேரும் 51,000 பேருக்குப் பிரதமர் நரேந்திர மோடி காணொலிக் காட்சி மூலம் பணி நியமனக் கடிதங்களை வழங்குகிறார்.
புதிதாக வேலைக்கு அமர்த்தப்படுவோர் ஐகாட் கர்மயோகி போர்ட்டலில் கிடைக்கும் ஆன்லைன் தொகுதியான கர்மயோகி பிராரம்ப் மூலம் தங்கள் திறன்களை மேம்படுத்துவதற்கான வாய்ப்பைப் பெறுவார்கள். இங்கே, அவர்கள் எந்த சாதனத்திலும் எந்த இடத்திலிருந்தும் நெகிழ்வான கற்றலுக்காக வடிவமைக்கப்பட்ட 680 க்கும் மேற்பட்ட மின் கற்றல் படிப்புகளை அணுகலாம்.
கடந்த ஆகஸ்ட் மாதம் ஐதராபாதில் நடைபெற்ற வேலைவாய்ப்பு விழாவில் அமைச்சர் திரு ராஜீவ் சந்திரசேகர் பங்கேற்று உரையாற்றினார். சவால்களைச் சமாளிப்பதற்கும், வேலைவாய்ப்புகளை உருவாக்க முன்னுரிமை அளிப்பதற்கும், இளம் இந்தியர்களின் திறன்களை வளர்ப்பதற்கும் இந்தியாவின் உறுதிப்பாட்டை அமைச்சர் அப்போது எடுத்துரைத்தார்.
பிரதமர் திரு. மோடி தலைமையின் கீழ், பொது சேவை என்ற கருத்தாக்கம் அதிக முக்கியத்துவம் பெற்றுள்ளது. அரசுப் பதவியில் இருப்பது சேவை, நிர்வாகம் மற்றும் ஏழைகள் மற்றும் பாதிக்கப்படுவோரை கவனிப்பது பற்றியது. இது அதிகாரம் அல்லது கட்டுப்பாடு பற்றியது அல்ல என்றும் அவர் கூறினார்.
சுற்றுலா அமைச்சகம்
சுற்றுலா தொழிலில் ஸ்டார்ட்அப்களுக்கும், கூட்டு நிறுவனங்களுக்கும் பெருமளவிலான முதலீட்டு வாய்ப்புகள் உள்ளன: திரு.ஜி.கிஷன் ரெட்டி
எதிர்வரும் முதலாவது உலக சுற்றுலா முதலீட்டாளர்கள் உச்சிமாநாட்டையொட்டி, சம்பந்தப்பட்டவர்களிடையே விழிப்புணர்வை ஏற்படுத்தும் நிகழ்ச்சிகள் நடைபெற்று வருகின்றன. மத்திய சுற்றுலா அமைச்சகம் இதற்காக புதுதில்லியில் 26-ந் தேதியும், மும்பையில் 27-ந் தேதியும் சாலையோர நிகழ்ச்சிகளுக்கு ஏற்பாடு செய்திருந்தன. மத்திய சுற்றுலா மற்றும் கலாச்சாரத்துறை அமைச்சர் திரு.ஜி.கிஷன் ரெட்டி இந்த இரண்டு நிகழ்ச்சிகளுக்கும் தலைமை வகித்தார்.
நிகழ்ச்சி ஒன்றில் உரையாற்றிய அவர், இந்திய சுற்றுலாத் துறையில் கிடைத்துள்ள ஏராளமான அனுபவங்களைக் கருத்தில் கொண்டு மத்திய-மாநில அரசுகள் பல்வேறு நிகழ்ச்சிகளை நடத்தி வருவதாக கூறினார். ஆரோக்கிய சுற்றுலா, சாகச சுற்றுலா, சுற்றுச்சூழல் சுற்றுலா, ஊரக சுற்றுலா. ஆன்மீக சுற்றுலா போன்ற பல்வேறு வகையான சுற்றுலாக்களின் மூலம் பொருளாதார வளர்ச்சியை ஊக்குவிக்க நடவடிக்கை எடுக்கப்பட்டு வருகின்றன. உணவகங்கள், தங்கும் விடுதிகள் மற்றும் சுற்றுலா சார்ந்த உள்கட்டமைப்புகளில் தனியார் முதலீட்டை ஊக்குவிப்பது அவசியமாகும் என அவர் தெரிவித்துள்ளார்.
தில்லியில் நடைபெற்ற நிகழ்ச்சியில். பல்வேறு முன்னணி ஓட்டல்களின் பிரதிநிதிகள் கலந்து கொண்டு தங்களது அனுபவங்களை பகிர்ந்து கொண்டனர். சரோவர் ஓட்டல்ஸ் மேலாண்மை இயக்குனர் திரு.அஜய் பாகையா, லெமன் ட்ரீ ஓட்டல்களின் தலைவர் மற்றும் மேலாண்மை இயக்குனர் திரு.பட்டு கேஸ்வானி, மேக்மை ட்டிரிப் தலைவரும், சிஐஐ தேசியக் குழுவின் இணைத் தலைவருமான திரு.தீபக் கல்ரா உள்ளிட்டோர் இதில் கலந்து கொண்டனர்.
மும்பை நிகழ்ச்சியில் மகாராஷ்டிர மாநிலத்தின் சுற்றுலாத் துறை முதன்மை செயலாளர் திரு.சவ்ரவ் விஜய், குஜராத் மாநிலத்தின் சுற்றுலாத்துறை செயலாளர் திரு.ஹரித் சுக்லா, மத்தியப்பிரதேச சுற்றுலா வாரியத்தின் கூடுதல் மேலாண்மை இயக்குனர் திரு.விவேக் ஷ்ரோடோரியா, ராஜஸ்தான் மாநில சுற்றுலாத்துறை இணை இயக்குனர் திரு.பவன் ஜெயின் உள்ளிட்டோர் கலந்து கொண்டனர்.
முதலாவது உலக சுற்றுலா முதலீட்டாளர்கள் உச்சி மாநாடு 2023, புதுதில்லியில் அடுத்த மாதம் 17 –ந் தேதி முதல் 19-ந் தேதி வரை பிரகதி மைதானத்தில் நடைபெற உள்ளது. இன்வெஸ்ட் இந்தியா, இந்திய தொழில் கூட்டமைப்பு  ஆகியவற்றுடன் இணைந்து இந்த உச்சிமாநாடு நடத்தப்பட உள்ளது. இந்தியாவின் ஜி20 தலைமைத்துவத்தின் கீழ் இந்திய சுற்றுலாத் துறையில் ஜி20 நாடுகளின் முதலீடுகளை ஈர்க்கும் தளமாக இந்த உச்சிமாநாடு அமையும் என எதிர்பார்க்கப்படுகிறது.(AD/PKV/RR/KRS
(Visitor Counter : 90
ஆயுஷ்
ஹோமியோபதி மத்திய குழுமம்  அவசர சட்டம், 2019 – மத்திய அமைச்சரவை ஒப்புதல்
ஹோமியோபதி மத்திய குழுமம்  அவசர சட்டம், 2019-ன் வரைவுக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. தற்போது, மத்திய குழுமத்தின் காலம் ஓராண்டாக உள்ளது. இந்த ஒப்புதல் மூலம், இதனை இரண்டு ஆண்டு காலமாக மாற்றி அமைத்து, அதில் பணிபுரியும் நிர்வாக குழுவின் செயல் காலமும் மே 17, 2019 முதல் மேலும் ஓராண்டு காலம் நீடிக்கப்பட்டுள்ளது. இது ஹோமியோபதி மத்திய குழுமத்தின் அதிகாரங்களையும் செயல்பாடுகளையும் மேற்கொள்ள உதவும்.
-----
(Visitor Counter : 119
குடியரசுத் துணைத் தலைவர் செயலகம்
வைசாகி, விஷு, புத்தாண்டு, மேஷாதி, வைசாகடி மற்றும் பஹாக் பிஹு பண்டிகைகளை முன்னிட்டு மக்களுக்கு குடியரசுத் துணைத் தலைவர் வாழ்த்து
வைசாகி, விஷு, புத்தாண்டு, மேஷாதி, வைஷ்காதி மற்றும் பஹாக் பிஹு பண்டிகைகளை முன்னிட்டு நாட்டு மக்களுக்கு குடியரசுத் துணைத் தலைவர் திரு எம் வெங்கையா நாயுடு வாழ்த்து தெரிவித்துள்ளார்.
"வைசாகி, விஷு, புத்தாண்டு, மேஷாதி, வைஷ்காதி மற்றும் பஹாக் பிஹு ஆகிய மகிழ்ச்சியான தருணத்தை முன்னிட்டு நம் நாட்டு மக்களுக்கு எனது அன்பான நல்வாழ்த்துகளைத் தெரிவித்துக் கொள்கிறேன்.
பாரம்பரியமாக அறுவடை காலத்துடன் தொடர்புடைய இந்த திருவிழாக்கள் இயற்கையைக் கொண்டாடுகின்றன. இந்திய கலாச்சாரத்தின் செழுமையையும் பன்முகத்தன்மையையும் அவை பிரதிநிதித்துவப்படுத்துவதோடு இயற்கை மற்றும் அனைத்து உயிரினங்களுடனும் இணக்கமான சகவாழ்விற்கான நமது நாகரீக விழுமியங்களின் உண்மையான பிரதிபலிப்பாகவும் திகழ்கின்றன.
நம் வாழ்வில் அமைதியையும், வளத்தையும், மகிழ்ச்சியையும் இந்த பண்டிகைகள் வழங்கட்டும்," என்று தமது வாழ்த்து செய்தியில் குடியரசுத் துணைத் தலைவர் தெரிவித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816491
புதிய மற்றும் புதுப்பிக்கத்தக்க எரிசக்தி அமைச்சகம்
பசுமை ஆற்றல் திட்டங்களுக்கு கடனுதவி வழங்க, மகாத்மா பூலே புதுப்பிக்கத்தக்க எரிசக்தி மேம்பாடு மற்றும் உள்கட்டமைப்பு தொழில்நுட்ப நிறுவனத்துடன், இந்திய புதுப்பிக்கத்தக்க எரிசக்தி மேம்பாட்டு முகமை கையெழுத்திட்டது
இந்திய புதுப்பிக்கத்தக்க எரிசக்தி மேம்பாட்டு முகமை, மகாத்மா பூலே புதுப்பிக்கத்தக்க எரிசக்தி மேம்பாடு மற்றும் உள்கட்டமைப்பு தொழில்நுட்ப நிறுவனத்துடன் ஒரு ஒப்பந்தத்தில் கையெழுத்திட்டுள்ளது. இது முழுவதும், மகாத்மா பூலே பிற்படுத்தப்பட்ட வகுப்பு மேம்பாட்டுக் கழகத்திற்கு சொந்தமான துணை நிறுவனமாகும். . இந்த ஒப்பந்தத்தின்படி, மாநில பயன்பாடுகள், உள்ளாட்சி அமைப்புகள், புதுப்பிக்கத்தக்க எரிசக்தி பூங்காக்களின் உள்கட்டமைப்பு ஆகியவற்றுக்காக செயல்படுத்தப்படும், புதுப்பிக்கத்தக்க ஆற்றல் திட்டங்களுக்காக, மகாத்மா பூலே புதுப்பிக்கத்தக்க எரிசக்தி மேம்பாடு மற்றும் உள்கட்டமைப்பு தொழில்நுட்ப நிறுவனத்துக்கு, இந்திய புதுப்பிக்கத்தக்க எரிசக்தி மேம்பாட்டு முகமை நிதியுதவிகளை அளிக்கும்.
இந்த ஒப்பந்தத்தில், இந்திய புதுப்பிக்கத்தக்க எரிசக்தி மேம்பாட்டு முகமையின் தலைவர் மற்றும் நிர்வாக இயக்குநர் திரு.பிரதீப் குமார், மற்றும் மகாத்மா பூலே புதுப்பிக்கத்தக்க எரிசக்தி மேம்பாடு மற்றும் உள்கட்டமைப்பு தொழில்நுட்ப நிறுவனத்தின் தலைமை நிர்வாக இயக்குநர் திரு.பிபின் ஸ்ரீமாலி ஆகியோர் கையெழுத்திட்டனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853602
நிதி அமைச்சகம்
சிறப்பு கடன் சாளரத்தின் கீழ் சரக்கு மற்றும் சேவை வரி இழப்பீட்டிற்காக 16 மாநிலங்கள்/யூனியன் பிரதேசங்களுக்கு இரண்டாம் தவணையாக ரூ 6,000 கோடியை மத்திய அரசு வழங்குகிறது
இந்திய அரசின் நிதி அமைச்சகம், அதன் "சிறப்பு கடன் சாளரத்தின்" கீழ் சரக்கு மற்றும் சேவை வரி இழப்பீட்டிற்காக 16 மாநிலங்கள்/யூனியன் பிரதேசங்களுக்கு இரண்டாம் தவணையாக ரூ 6,000 கோடியை இன்று வழங்கவிருக்கிறது.
4.42 சதவீத சராசரி விகிதத்தில் பெறப்பட்ட இந்தத் தொகை, அதே வட்டி விகிதத்துக்கு மாநிலங்கள்/யூனியன் பிரதேசங்களுக்கு வழங்கப்படும். இது மாநிலங்கள்/யூனியன் பிரதேசங்கள் வாங்கும் கடன்களுக்கான வட்டியை விட குறைவென்பதால், இது அவர்களுக்கு பலனளிக்கும்.
இது வரை, மாநிலங்கள்/யூனியன் பிரதேசங்களுக்கான சிறப்பு சாளரத்தின் கீழ் ரூ 12,000 கோடியை கடன்களுக்கு நிதி அமைச்சகம் வழி வகுத்துள்ளது.
கடன் வழங்குவதற்காக சிறப்பு சாளரத்தை 21 மாநிலங்கள் மற்றும் மூன்று யூனியன் பிரதேசங்கள் தேர்வு செய்துள்ளன.
ஆந்திரா, அசாம், பிகார், கோவா, குஜராத், ஹரியானா, இமாசலப்பிரதேசம், கர்நாடகா, மத்திய பிரதேசம், மகாராஷ்டிரா, மேகாலயா, ஒடிசா, தமிழ்நாடு, திரிபுரா, உத்தரப் பிரதேசம், உத்தரகாண்ட், தில்லி, ஜம்மு& காஷ்மீர் மற்றும் புதுச்சேரி உள்ளிட்ட மாநிலங்கள் மற்றும் யூனியன் பிரதேசங்களுக்கு இந்த கடன்கள் வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669467
சுகாதாரம் மற்றும் குடும்ப நலத்துறை அமைச்சகம்
மூவ்: இந்தியாவின் முதலாவது உலகளாவிய நகர்வு உச்சிமாநாடு 2018. செப்டம்பர் 7ல் பிரதமர் தொடங்கி வைக்கிறார்
நிதி ஆயோக் ஏற்பாட்டில் செப்டம்பர் 7 மற்றும் 8 ஆகிய தேதிகளில் புதுதில்லியில் நடைபெறும் இந்தியாவின் முதலாவது உலகளாவிய நகர்வு உச்சிமாநாடான மூவ் மாநாட்டை பிரதமர் நரேந்திர மோடி தொடங்கி வைக்கிறார். நகர்வின் பல்வேறு அம்சங்கள் குறித்த விழிப்புணர்வை ஏற்படுத்துவதும் பல்வேறு மேடைகளில் நகர்வை விரிவாக்குவதில் ஈடுபட்டுள்ள சம்பந்தப்பட்டவர்களை ஒன்றாக கொண்டு வருவதும் இந்த உச்சிமாநாட்டின் நோக்கமாகும். அரசுகளுக்கு இடையிலான பல்வேறு அமைப்புகளின் பிரதிநிதிகள், கல்வியாளர்கள், இந்தியாவில் இருந்தும் வெளிநாடுகளில் இருந்தும் கொள்கை சிந்தனையாளர்கள், ஓ.இ.எம்.கள், பேட்டரி உற்பத்தியாளர்கள், சார்ஜிங் உள்கட்டமைப்பு அளிப்பவர்கள், தொழில்நுட்ப தீர்வு அளிப்போர் ஆகியோர் இந்த உச்சிமாநாட்டில் கலந்து கொண்டு அடுத்த இரண்டு நாள்களுக்கு நகர்வை மேம்படுத்துவது குறித்த தங்களது கருத்துக்களைப் பகிர்ந்து கொள்வார்கள்.
இந்த உச்சிமாநாட்டுக்கு முன்னதாக நிதி ஆயோக் தலைவர் டாக்டர் ராஜீவ் குமார் மற்றும் முதன்மை செயல் அதிகாரி திரு. அமிதாப் காந்த் ஆகியோர் தலைநகரில் இன்று பத்திரிகையாளர்களை சந்தித்தனர்.
முதன்முறையாக நடத்தப்படும் இந்த உலகளாவிய நகர்வு உச்சிமாநாட்டில் உலகம் முழுவதிலுமிருந்து அரசு, தொழில்துறை, ஆராய்ச்சி அமைப்புகள், கல்வியாளர்கள், சிந்தனையாளர்கள் மற்றும் மக்கள் ச்மூகங்களீல் இருந்து 2200க்கும் அதிகமான தலைவர்கள் பங்கேற்கின்றனர்.
இந்த உச்சிமாநாட்டிற்கு சில மாதங்கள் முன்னதாகவே மாநிலங்களுடன் ஆலோசனைகள் நடத்தப்பட்டன. நிதி ஆயோக்கின் குழுவினருடன் மாநில செயற்குழுக்கள் ஆலோனைகளை மேற்கொண்டன. இதில் மாநிலம் சம்பந்தப்பட்ட குறிப்பிட்ட பிரச்சனைகள் விவாதிக்கப்பட்டு எதிர்காலத்திற்கான கசிவு அற்ற மற்றும் உள்ளடக்கிய நகர்வு செயல் திட்டம் உருவாக்கப்பட்டு பகிர்ந்து கொள்ளப்பட்டது.
அமர்வுகள் மற்றும் உரையாற்றுவோர்:
இந்த உச்சிமாநாட்டை பிரதமர் தொடங்கி வைக்கிறார். தொடக்க விழா அமர்வில் 11 உலகளாவிய முதன்மை செயல் அதிகாரிகள் 12 முதன்மை செயல் அதிகாகரிகளுடன் குழு ஆலோசனைகளில் ஈடுபடுவார்கள். சாலை போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி, ரயில்வே துறை அமைச்சர் திரு. பியூஷ் கோயல், சட்டம், நீதி மற்றும் தகவல் தொழில்நுட்பத் துறை அமைச்சர் திரு. ரவி சங்கர் பிரசாத், பெட்ரோலிய மற்றும் இயற்கை எரிவாயுத் துறை அமைச்சர் திரு. தர்மேந்திர பிரதான், வீட்டு வசதி மற்றும் நகர்ப்புற விவகாரங்கள் துறை இணையமைச்சர் திரு. ஹர்தீப் சிங் புரி, உள்நாட்டு விமான போக்குவரத்து துறை இணையமைச்சர் திரு. ஜெயந்த் சின்ஹா ஆகியோர் பல்வேறு அமர்வுகளில் உரையாற்றுகின்றனர்.
உச்சிமாநாட்டின் நோக்கங்கள்:
1, சொத்து பயன்பாட்டை அதிகரிப்பது 2. முழுமையான மின்மயம் மற்றும் மாற்று எரிபொருள் 3. பொது போக்குவரத்தை மறு உருவாக்கம் செய்வது 4. சரக்கு போக்குவரத்து 5. தகவல் பகுப்பாய்வு மற்றும் நகர்வு
பங்கேற்போர்:
30க்கும் மேற்பட்ட முதன்மை செயல் அதிகாரிகள், 100க்கும் மேற்பட்ட மாநில அதிகாரிகள், 100க்கும் மேற்பட்ட வெளிநாட்டு பிரதிநிதிகள் மற்றும் 200க்கும் மேற்பட்ட இந்திய முதன்மை செயல் அதிகாரிகள் இந்த நிகழ்வில் பங்கேற்கின்றனர். அமெரிக்கா, ஜப்பான், சிங்கப்பூர், தென்னாப்பிரிக்கா, தென் கொரியா, நியூசிலாந்து, ஆஸ்திரியா, ஜெர்மனி, பிரேசில் உள்ளிட்ட நாடுகளின் தூதரகங்கள் மற்றும் தனியார் துறையைச் சேர்ந்த சர்வதேச பிரதிநிதிகள் பங்கேற்கின்றனர்.
மேலும் விவரங்கள் பெற: pib.nic.in
விண்வெளித்துறை
தனியார் நிறுவனங்களுடன் இஸ்ரோ இணைந்து செயல்பட்டு தற்சார்பு இந்தியாவை ஊக்குவிக்கும்: டாக்டர் ஜித்தேந்திர சிங்
தனியார் நிறுவனங்களுடன் இஸ்ரோ இணைந்து செயல்பட்டு, தற்சார்பு இந்தியாவை ஊக்குவிக்கும் என மத்திய அணுசக்தி மற்றும் விண்வெளித்துறை இணையமைச்சர் டாக்டர் ஜித்தேந்திர சிங் தெரிவித்தார்.
இஸ்ரோவின் சமீபத்திய சாதனைகள் மற்றும் விண்வெளித் திட்டங்கள் குறித்து டாக்டர் ஜித்தேந்திர சிங் கூறியதாவது:
இந்திய விண்வெளித்துறையில், தனியார் நிறுவனங்கள் பங்கேற்கும் வரலாற்று சிறப்பு மிக்க முடிவை பிரதமர் திரு நரேந்திர மோடி எடுத்தார். இதை நாடு முழுவதும் உள்ள தனியார் நிறுவனங்கள் வரவேற்றன.
இதற்காக இந்திய தேசிய விண்வெளி வளர்ச்சி மற்றும் அங்கீகார மையம் அமைக்கப்பட்டது. இது தனியார் நிறுவனங்களுக்கும், புதிய நிறுவனங்களும் சிறந்த தளத்தை ஏற்படுத்தும்.
செயற்கை கோள்களை எடுத்துச் செல்லும் சிறிய ராக்கெட்டுகள், விண்வெளிச் சேவைகள், செயற்கைகோள் பாகங்கள் தயாரித்தல் போன்றவற்றில் தனியார் நிறுவனங்கள் ஈடுபடலாம்.
இந்த சீர்திருத்தங்கள் மூலம் போட்டியை சந்திக்கும் விண்வெளி சந்தையாக இந்தியா மாறும் மற்றும் விண்வெளித் திட்டத்தின் பயன்கள் ஏழைகளை சென்றடையும். மேலும் இந்தியாவை தற்சார்புடையதாக்க முடியும்.
விண்வெளி நடவடிக்கைகளில் ஈடுபட, 25க்கும் மேற்பட்ட தொழில் நிறுவனங்கள், விண்வெளித்துறையை அணுகியுள்ளன.
விண்வெளி மற்றும் செயற்கைகோள் தொழில்நுட்பம் இன்று ரயில்வே, சாலைகள் மற்றும் பாலங்கள் கட்டுமானம், வேளாண் துறை, வீட்டு வசதித் துறை, தொலை தூர மருத்துவம், பேரிடர் மேலாண்மை மற்றும் வானிலை முன் அறிவிப்பு ஆகியவற்றில் அதிகம் பயன்படுத்தப்படுகிறது.
இவ்வாறு டாக்டர் ஜித்தேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1686004
பிரதமர் அலுவலகம்
15-வது இந்திய-ஐரோப்பிய ஒன்றிய  மாநாடு: பிரதமர் திரு. நரேந்திர மோடியின் தொடக்க உரை
மேன்மைமிகுந்தவர்களே, வணக்கம்!
மார்ச்சில் நடக்கவிருந்த இந்திய-ஐரோப்பிய ஒன்றிய மாநாட்டை கோவிட்-19 காரணமாக நாங்கள் ஒத்தி வைக்க வேண்டியிருந்தது. மெய்நிகர் தளத்தின் மூலமாக நாம் இன்று சந்திப்பது நல்ல விஷயம். முதற்கண், கொரோனா வைரசால் ஐரோப்பாவில் ஏற்பட்ட இழப்புக்கு எனது வருத்தத்தை தெரிவித்துக் கொள்கிறேன். உங்களின் தொடக்க உரைக்கு நன்றி. உங்களைப் போலவே, இந்தியா மற்றும் ஐரோப்பிய ஒன்றியத்துக்கு இடையேயான உறவுகளை ஆழப்படுத்தவும், வலுப்படுத்தவும் நானும் உறுதி பூண்டுள்ளேன். இதற்காக நாம் நீண்டகால மூலோபாயத் திட்டத்தை பின்பற்ற வேண்டும்.
இதைத் தவிர, குறிப்பிட்டக் காலக்கெடுவுக்குள் செயல்படுத்தக்கூடிய செயல்திறன் மிக்க திட்டம் ஒன்று உருவாக்கப்பட வேண்டும். இந்தியாவும், ஐரோப்பிய ஒன்றியமும் இயற்கையான பங்குதாரர்கள். உலகத்தின் அமைதி மற்றும் நிலைத்தன்மைக்கும் நமது கூட்டுறவு பயன்படும். இந்த உண்மை இன்றைய உலக நிலைமையில் இன்னும் தெளிவாகப் புலப்பட்டுள்ளது.
ஜனநாயகம், பன்முகத்துன்மை, பலதரப்புத்தன்மை, சுதந்திரம் மற்றும் வெளிப்படைத்தன்மை ஆகிய உலகளாவிய நல்ல விஷயங்களை இரு தரப்பும் பகிர்ந்துக் கொள்கின்றன. கோவிட்-19-க்குப் பிறகு, பொருளாதாரக் களத்தில் உலகளாவிய புதிய பிரச்சினைகள் எழுந்துள்ளன. இதை எதிர்கொள்ள ஜனநாயக நாடுகளுக்கிடையே பெரிய அளவில் ஒத்துழைப்பு தேவைப்படுகிறது.
நமது மக்களின் உடல் நலனும், செல்வமும் இன்று சவால்களை சந்திக்கின்றன. விதிகள்-சார்ந்த சர்வதேச முறையில் பலதரப்பட்ட அழுத்தங்கள் இருக்கின்றன. இத்தகைய சூழ்நிலைகளுக்கிடையே, பொருளாதார மறுகட்டமைப்பிலும், மனிதர்கள்-சார்ந்த மற்றும் மனிதநேயம்-சார்ந்த உலகமயமாக்கலைக் கட்டமைப்பதிலும், இந்திய-ஐரோப்பிய ஒன்றியக் கூட்டு குறிப்பிடத்தக்கப் பங்காற்றலாம். நடப்பு சவால்களைத் தவிர, பருவநிலை மாற்றம் போன்ற நீண்டகால சவால்களும் இந்தியா மற்றும் ஐரோப்பிய ஒன்றியத்தின் முன்னுரிமை ஆகும்.
புதுப்பிக்கத்தக்க மின்சாரத்தின் பயன்பாட்டை இந்தியாவில் அதிகரிக்க வைப்பதற்கான எங்கள் முயற்சிகளில், முதலீடு மற்றும் தொழில்நுட்பத்தை ஐரோப்பாவில் இருந்து நாங்கள் வரவேற்கிறோம். இந்த மெய்நிகர் மாநாட்டின் மூலம் நமது உறவுகள் இன்னும் பலப்படும் என நான் நம்புகிறேன்.
மேன்மைமிகுந்தவர்களே, உங்களிடையே உரையாற்றுவதற்கான வாய்ப்புக் கிடைத்தமைக்காக எனது மகிழ்ச்சியை மீண்டும் ஒரு முறை நான் வெளிப்படுத்துகிறேன்.
சுகாதாரம் மற்றும் குடும்ப நலத்துறை அமைச்சகம்
கொவிட் 19 தொற்று சிகிச்சை பெறுபவர்களின் எண்ணிக்கை 5.5 லட்சத்துக்கும் கீழ் சரிந்தது
கொவிட் 19 சிகிச்சை பெறுபவர்களின் எண்ணிக்கை இன்று 5.5 லட்சத்துக்கும் கீழே குறைந்திருப்பதாக மத்திய அரசு தெரிவித்துள்ளது.
கொவிட் 19-க்கு எதிரான போரில் இந்தியா பல முக்கியமான மைல்களை எட்டி சாதனை படைத்துள்ளது. கடந்த 24 மணி நேரத்தில் புதிதாக நோய் தொற்றுவோரின் எண்ணிக்கை 40,000-த்துக்கும் கீழே குறைந்துள்ளது. 15 வாரங்களுக்குப் பிறகு தினசரி புதிதாக நோய் தொற்று ஏற்பட்டோரின் எண்ணிக்கை 38,310 ஆக குறைந்திருக்கிறது. 2020 ஜூலை 22-ம் தேதி ஒரு நாளில் மட்டும் 37,724 பேருக்கு புதிதாக நோய் தொற்று பதிவானது.
ஒவ்வொரு நாளும் கொவிட் தொற்றிலிருந்து குணம் அடைவோரின் எண்ணிக்கை தொடர்ந்து அதிகரித்தபடியே இருக்கிறது. நோய் தொற்றால் உயிரிழப்போரின் விகிதமும் குறைந்திருக்கிறது. இந்தியாவில் நோய் தொற்று பாதிக்கப்பட்டோரின் எண்ணிக்கை தொடர்ந்து குறைவாக பதிவாகும் போக்கு நிலவுகிறது.
இன்னொரு சாதனையாக தொற்று உறுதி செய்யப்பட்டோரின் எண்ணிக்கை 5.5 லட்சத்துக்கும் கீழே வெகுவாக குறைந்துள்ளது. மொத்த தொற்று உறுதி செய்யப்பட்டோரின் எண்ணிக்கை 5,41,405 ஆக இருக்கிறது. மொத்த பாதிக்கப்பட்டோரில் இது வெறும் 6.55 % மட்டுமே.
மத்திய அரசு வெளியிட்ட நிலையான சிகிச்சை ஒழுங்குமுறைகளை பயனளிக்கும் பின்பற்றுதல் மற்றும் நாடு முழுவதும் தொடர்ச்சியாக பரிசோதனைகளின் எண்ணிக்கை அதிகரிப்பு, முறையான மற்றும் பலன் தரக்கூடிய கண்காணிப்பு மற்றும் கண்டறிதல், விரைவாக சிகிச்சைக்காக சேர்த்தல் மற்றும் மத்திய அரசின் ஒருங்கிணைந்த உத்தியை மாநிலங்கள்/யூனியன் பிரதேசங்கள் கூட்டாக கவனத்துடன் பலன் தரும் வகையில் அமல்படுத்துவதால் இந்த ஊக்குவிக்கும் பலன் கிடைத்திருக்கிறது. நாட்டின் அனைத்துப் பகுதிகளிலும் உள்ள கொவிட்-19க்கு எதிரான போராளிகள் மற்றும் முன்களப் பணியாளர்கள், மருத்துவப்பணியாளர்கள் சுயநலமில்லாத அர்ப்பணிப்புடன் கூடிய மருத்துவர்கள் ஆகியோர் இந்த வெற்றிக்கு கடன்பட்டிருக்கின்றனர்.
தொற்று ஏற்படுவோரின் எண்ணிக்கை குறைவு என்பது, குணமடைவோரின் எண்ணிக்கை அதிகவேக உயர்வதற்கு கூடுதல் சிறப்பு சேர்க்கும் வகையில் இருக்கிறது. மொத்த குணமடைந்தோரின் எண்ணிக்கை 76 லட்சத்தைத் தாண்டி இருக்கிறது.தொற்று உள்ளோரின் எண்ணிக்கை மற்றும் குணம் அடைந்தோரின் எண்ணிக்கைக்கு இடையேயான வித்தியாசம் இன்று 70 லட்சத்தைத் தாண்டி 70,61,716 ஆக இருக்கிறது.
கடந்த 24 மணி நேரத்தில் 58,323 பேர் குணம் அடைந்து வீடு திரும்பியிருக்கின்றனர். தேசிய குணம் அடைந்தோர் விகிதம் 91.96% ஆக மேலும் அதிகரித்திருக்கிறது. புதிதாக குணம் அடைந்தோரில் 80 % பேர் 10 மாநிலங்கள்/யூனியன் பிரதேசங்களைச் சேர்ந்தவர்கள். மகாராஷ்டிரா மாநிலத்தில் ஒரே நாளில் 10 ஆயிரத்துக்கும் அதிகமானோர் குணம் அடைந்திருக்கின்றனர். இதனைத் தொடர்ந்து கர்நாடகாவில் அதிகபட்சமாக ஒரே நாளில் 8000-த்துக்கும் மேற்பட்டோர் குணம் அடைந்திருக்கின்றனர்.
புதிதாக நோய் கண்டறியப்பட்டோரில் 74% பேர் பத்து மாநிலங்கள், யூனியன் பிரதேசங்களை சேர்ந்தவர்களாவர். கேரளா, தில்லி, மகாராஷ்டிரா மாநிலங்களில் புதிதாக நோய் தொற்று ஏற்பட்டோர் எண்ணிக்கை 4000-த்துக்கும் அதிகமாக பதிவாகி இருக்கிறது. இந்த மாநிலங்களை அடுத்து மேற்கு வங்கத்தில் புதிதாக தொற்று பதிவானோர் எண்ணிக்கை 3000-த்துக்கும் அதிகமாக பதிவாகி இருக்கிறது. கடந்த 24 மணி நேரத்தில் 490 பேர் நோய்தொற்றால் உயிரிழந்துள்ளனர். இதில் 80% பேர் பத்து மாநிலங்கள், யூனியன் பிரதேசங்களை சேர்ந்தவர்கள். மகாராஷ்டிராவில் ஒரே நாளில் அதிகம் பேர் உயிரிழந்தது பதிவாகி உள்ளது. இந்தியாவின் உயிரிழப்பு விகிதம் 1.49% ஆக இருக்கிறது.